31990R1434
L 138/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1434/90 НА СЪВЕТА
от 14 май 1990 година
за прилагане на някои разпоредби от Споразумението между Европейската икономическа общност и Европейската общност за атомна енергия и Съюза на съветските социалистически републики относно търговията и търговското и икономическо сътрудничество
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид че предложението на Комисията,
като има предвид, че между Европейската икономическа общност и Европейската общност за атомна енергия, и Съюза на съветските социалистически републики е постигнато споразумение относно търговията и търговското и икономическо сътрудничество, наричано по-долу „споразумението“, подписано в Брюксел на 18 декември 1989 г. (1) и влязло в сила на 1 април 1990 г.;
като има предвид, че споразумението предвижда постепенно въвеждане на някои мерки за либерализация, с цел да се улесни достъпът до пазара на Общността за стоки, произхождащи от Съюза на съветските социалистически републики, наричан по-долу „СССР“; като има предвид, че по силата на член 8 от споразумението, Общността се ангажира, от една страна, да премахне количествените ограничения върху вноса в региони от Общността на продуктите, изброени в приложение I към споразумението, и от друга страна да преустанови прилагането на количествените ограничения върху вноса в Общността на продуктите, изброени в приложение II към споразумението, съгласно условията и правилата, посочени във приложението;
като има предвид, че Общността вече е приела част от мерките, предвидени в приложение I към споразумението, чрез съобщения от Комисията с № 89/С 288/03 (2), 89/С 315/05 (3), 90/С 1/06 (4), 90/С 36/06 (5) до Съвета; като има предвид, че е необходимо да пристъпи към премахване на количествените ограничения върху вноса на останалите продукти, изброени в приложение I и към премахване на количествените ограничения за внос на продуктите, изброени в приложение II към споразумението, като се изключи една стока с код по КН 4910 00 00, която вече е либерализирана на общностно равнище;
като има предвид, че след като вносът в Общността на някои от продуктите, изброени в приложение I към споразумението, произхождащи от СССР, ще бъде освободен от всички количествени ограничения и че тези продукти, сега изброени в приложение III, могат от този момент да бъдат предмет на Регламент (ЕИО) № 1765/82 на Съвета от 30 юни 1982 г. относно общия режим за внос от страните с държавна търговия (6),
ПРИЕ НАСТОЯЩИЯ РЕГЛАМЕНТ:
Член 1
1. С настоящото се премахват количествените ограничения при пускането в свободно обращение в Общността на продуктите, изброени в приложение I с произход от СССР, в регионите на Общността, посочени в приложението по отношение на тези продукти.
2. Преустановява се прилагането на количествените ограничения при пускането в свободно обращение в Общността на продуктите, изброени в приложение II с произход от СССР, в регионите на Общността, изброени в приложението, съгласно посочените в приложението правила и условия.
Член 2
Премахват се на общностно равнище количествените ограничения при пускането в свободно обращение в Общността на продуктите, изброени в приложение III с произход от СССР. Вносът в Общността на тези продукти се осъществява в съответствие с Регламент (ЕИО) № 1765/82. Тези продукти се добавят в приложението към този регламент.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 май 1990 година.